b'\n_START_ARTICLE_\nVarme\xc3\xb8y\n_START_PARAGRAPH_\nEn varme\xc3\xb8y er et omr\xc3\xa5de som er signifikant varmere enn det omliggende omr\xc3\xa5det. Som regel er det snakk om en urban varme\xc3\xb8y, der byomr\xc3\xa5det er mye varmere enn det omliggende landlige omr\xc3\xa5det. Temperaturforskjellene er vanligvis st\xc3\xb8rre om natten enn om dagen, og st\xc3\xb8rre om vinteren enn om sommeren. Forskjellen er ogs\xc3\xa5 st\xc3\xb8rst n\xc3\xa5r vinden er svak. Hoved\xc3\xa5rsaken til varme\xc3\xb8yeffekten er at jordoverflaten har blitt endret p\xc3\xa5 grunn av byutbygging. En annen \xc3\xa5rsak er spillvarme fra energiforbruk i byene. Ettersom folketallet \xc3\xb8ker pleier byomr\xc3\xa5dene \xc3\xa5 vokse, og varme\xc3\xb8yeffekten \xc3\xb8ker ytterligere. Delvis p\xc3\xa5 grunn av varme\xc3\xb8yeffekten, s\xc3\xa5 \xc3\xb8ker m\xc3\xa5nedsnedb\xc3\xb8ren med om lag 28\xc2\xa0% mellom 30 og 50 km nedenfor p\xc3\xa5 lesiden av byene, sammenlignet med losiden._NEWLINE_Et panel som gjennomgikk forskningsmetodikken brukt av East Anglia University Climatic Research Unit konkluderte med at det var bevis for at overflatetemperaturer er h\xc3\xb8yere rundt byer. Panelet sa at det er \xc3\xa5penbart fra mange studier at overflatetemperaturer er h\xc3\xb8yere rundt byer og det p\xc3\xa5g\xc3\xa5r forskning som fors\xc3\xb8ker \xc3\xa5 forst\xc3\xa5 dette i st\xc3\xb8rre grad.'